
Narva Linnavalitsuse 21.05.1998 korralduse nr 628-k

„Eluruumide arvamine tööandja elamispinna hulka“

kehtetuks tunnistamine

1.  Asjaolud ja menetluse käik

Narva Linnavalitsus võttis 21.05.1998 vastu korralduse nr 628-k „Eluruumide arvamine tööandja elamispinna hulka“, millega arvati tööandja elamispinna hulka kahetoaline korter elamispinnaga 28,8 m2 aadressil Võidu pr 1 - 13 Narvas, mis oli Kaitsepolitseiameti omandis 14.04.1998 ostu-müügi lepingu alusel.

Kinnistusraamatu andemetel on käesoleval ajal korteriomandi Võidu pr 1 - 13 Narvas omanikuks Eesti Vabariik ja riigivara valitsejaks Riigi Kaitsepolitseiamet.

Narva Linnavalitsuse päringule saadetud vastuses taotles Kaitsepolitseiamet Narva Linnavalitsuse 21.05.1998.a korralduse nr 628-k kehtetuks tunnistamist.
Arvestades Kaitsepolitseiameti seisukohta, on otstarbekaks tunnistada eelpoolmainitud Narva Linnavalitsuse korraldus kehtetuks.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavalitsuse 21.05.1998 korraldus nr 628-k „Eluruumide arvamine tööandja elamispinna hulka“.
4. Rakendussätted 

4.1. Narva Linnavalitsuse Linnavara- ja majandusametile teha käesolev korraldus teatavaks Kaitsepolitseiametile.

4.2. Korraldus jõustub seadusega sätestatud korras. 

4.3. Kaesolev korraldust võib vaidlustada Tartu Halduskohtu Jõhvi kohtumajas 30 paeva jooksul arvates Narva Linnavalitsuse poolt korralduse teatavakstegemise päevast.

